**NAVODILA ZA PRIPRAVO NALOGE »UPORABA ELEMENTOV KRATKE, V REŠITEV USMERJENE TERAPIJE V SOCIALNEM DELU«**

1. **Uvod**

Cilj naloge je, da študentka/študent spozna predpostavke Kratke, v rešitev usmerjene terapije in izkusi uporabnosti konceptov kot možno znanje za ravnanje v socialnem delu in se nauči uporabiti elemente pristopa za soustvarjanje dobrih razpletov znotraj socialnodelovnega odnosa. Gre za konceptualno metodično znanje, pri katerem je nujno študentkino/študentovo izkustveno preizkušanje teoretskega razumevanja. Študentka/študent izbere eno izmed veščin Kratke, v rešitev usmerjene terapije, jo uporabi v pogovoru na praksi in zapiše v skladu z navodili.

1. **Obrazložitev naloge**

Študentke in študentje uporabijo izbrano veščino iz Kratke, v rešitev usmerjene terapije (npr. grajenje rešitev, definiranje pozitivnih ciljev, raziskovanje izjem, lestvica ipd.) pri pogovoru, ki ga izvedejo v okviru prakse. Pogovor čim bolj dobesedno zapišejo (z dovoljenjem sogovornika lahko pogovor posnamejo ali pa si ključne dele dialoga zapišejo takoj po opravljenem pogovoru) in ga ob koncu analizirajo glede na ustreznost uporabe veščine kot jo predvideva Kratka, v rešitev usmerjena terapija. Zapišejo, kaj je delovalo in tudi, kje niso znali ali zmogli dosledno uporabiti teoretskih predpostavk. Komentirajo tudi pomen izkušnje za prakso socialnega dela.

1. **Struktura zapisa**

a) Kratek opis okoliščin, v katerih je potekal pogovor. (do pol tipkane strani[[1]](#footnote-1))

b) Dobeseden zapis pogovora (dvogovor) – ni potrebno zapisati čisto celega pogovora – lahko izpostavite le ključne dele, ki prikažejo uporabo veščine. (dolžina glede na dolžino pogovora)

c) Osebna refleksija izkušnje. (pol tipkane strani)

č) Analiza in komentar:

- v povezavi s teoretičnimi predpostavkami izbrane veščine (pol tipkane strani),

- v povezavi s socialnim delom. (pol tipkane strani)

d) Viri in literatura

Seznam uporabljene literature (študentke/študentje seveda že v tekstu dosledno navajajo vire).

Če študentke in študentje opravijo nalogo na praksi v tretjem letniku, jo oddajo tudi pri predmetu Kratka, v rešitev usmerjena terapija. Oddana naloga je del zaključne naloge in h končni oceni prispeva 30% delež. Kriterije ocenjevanja dobijo študentje v okviru predmeta. V primeru, da se odločijo, da bodo nalogo v okviru prakse opravili v četrtem letniku, prejmejo v tretjem letniku pri predmetu Kratka, v rešitev usmerjena terapija navodila, kako opraviti zaključno nalogo.

Zapisala: Nina Mešl

1. Pisava Times New Roman, fond 12, razmik 1.5. [↑](#footnote-ref-1)